Daily Trading Strategy (บ่าย) – บล.ธนชาต
Daily Trading Strategy (บ่าย) - บล.ธนชาต
2 ส.ค. 2559

สรุปทิศทางและแนวโน้มตลาด SET “ปรับฐาน” ต่อ แต่มองเป็นโอกาส “ซื้อ”: SET “ปรับฐาน” ต่อเนื่องช่วงเปิดตลาด แต่มองเป็นโอกาสในการ “ซื้อ” เนื่องจากมุมมองต่อ 1) สภาพคล่องในตลาดเงิน-ทุน โลก 2) แนวโน้มการปรับประมาณการกำไร และเป้าหมายพื้นฐานของนักวิเคราะห์ และ 3) สถานการณ์การเมืองที่มีความชัดเจนมากขึ้น หลังการทำประชามติไม่ได้เปลี่ยนไปจากเดิม แนะนำ “ซื้อ” กลุ่มหุ้นที่เป็นเป้หามายการของ Fund Inflow อย่าง ADVANC SCC AOT BJC CPALL KTB
 “ซื้อ” BJC…ปรับพอร์ตเพื่อเพิ่มทุนจบไปแล้ว และมีโอกาสเข้า MSCI: แนะนำ “ซื้อ” BJC ด้วยเป้าหมายพื้นฐาน 50 บาท ด้วยปัจจัยสนับสนุนจาก 1) การเพิ่มทุนล็อตสุดท้ายสิ้นสุดวันที่ 4 ส.ค. ทำให้การขายหุ้นเพื่อปรับพอร์ตน่าจะจบลงไปแล้วตั้งแต่เมื่อวาน ขณะที่ลุ้นเข้า MSCI Thailand เร็วๆ นี้ 2) Market Cap ที่เพิ่มขึ้นเป็น 1.8 แสนล้านบาท ใหญ่เป็นอันดับ 20 +/- ของ SET ทำให้มีโอกาสที่นักลงทุนสถาบันจะ “ซื้อ” หุ้นเพิ่ม 3) การดำเนินกลยุทธ์ Offensive มากขึ้นในการขยายสาขา BIGC หนุนกำไรเติบโตเด่นระยะยาว คาดการณ์กำไรปี 2017 +96% y-y ที่ 6.5 พันล้านบาท และ +20% เป็น 7.9 พันล้านบาทในปี 2018 และ 6) ทางเทคนิคทะลุรูปแบบ Cup with Handle เป้าหมาย 48-49 บาท
หุ้นที่น่าสนใจทางเทคนิค BJC “ซื้อ” ราคาหุ้นดีดตัวขึ้นหลังทะลุรูปแบบ Cup with Handle ระยะสั้น และ Throwback ลงมา สอดคล้องกับเครื่องมือ ADX และเส้นค่าเฉลี่ยทำ Golden Crossยืนยันแนวโน้ม มีแนวต้านแรกที่ 47.00 บาท และเป้าหมายถัดไปที่ 49.00 บาท AAV “ซื้อ” ราคาหุ้นแกว่งตัวขึ้นต่อเนื่อง พร้อมปริมาณการซื้อขายสูงขึ้นสนับสนุน สอดคล้องกับเครื่องมือ ADXและ MACD ชี้ขึ้นยืนยันแนวโน้ม เป็นจังหวะซื้อเก็งกำไร มีแนวต้านแรกที่ 6.90 บาท และถัดไปตามกรอบที่ 7.20 บาท HMPRO “ซื้อ” ราคาหุ้นแกว่งตัวขึ้นต่อเนื่อง พร้อมปริมาณการซื้อขายหนาแน่น สอดคล้องกับเครื่องมือ MACD ชี้ขึ้น และเส้นค่าเฉลี่ยทำ Golden Cross ยืนยันแนวโน้ม เป็นจังหวะซื้อเก็งกำไร มีแนวต้านแรกที่ 10.40 บาท และเป้าหมายถัดไปที่ 11.00 บาท